Ses sterf in busongelukFoto verskaf deur SAPD Limpopo Ses persone, insluitend die busbestuurder, is Sondag dood tydens ŉ ongeluk op die R81 in Limpopo. Die bus was met partylede en ondersteuners op pad na ŉ ANC-byeenkoms in Mohlabaneng. Die ongeluk het in Ga-Sekgopo plaasgevind. Polisiebeamptes is reeds ontplooi om die oorledenes se families in kennis te stel. Die beseerde passasiers is na verskeie hospitale in die gebied geneem vir verdere behandeling. Namane Dickson Masemola, LUR vir vervoer en gemeenskapsveiligheid in Limpopo, het sy innige meegevoel met die families betuig. Hy het van die beseerde persone in die hospitaal besoek en hulle, en die ander beseerde persone, spoedige beterskap toegewens. Die ondersoek na die oorsaak van die ongeluk duur voort.